MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR.62
privind aprobarea protocolului de colaborare încheiat între Municipiul Craiova și Administrația Bazinală de Apă Jiu/Sistemul de Gospodărire a Apelor Dolj, având ca obiect execuția lucrării „Decolmatare Canal deschis Cernele”, pentru anul 2026
Consiliul Local al Municipiului Craiova, întrunit în şedinţa ordinară din data de 26.02.2026;
 Având în vedere referatul de aprobare nr.42068/2026, raportul nr.47772/2026 al Direcţiei Servicii Publice şi raportul de avizare nr.49785/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea protocolului de colaborare încheiat între Municipiul Craiova și Administrația Bazinală de Apă Jiu/Sistemul de Gospodărire a Apelor Dolj, având ca obiect execuția lucrării „Decolmatare Canal deschis Cernele”, pentru anul 2026 și avizele nr.3/2026 al Comisiei I - Buget Finanţe, Studii, Prognoze şi Administrarea domeniului, nr.3/2026 al Comisiei III - Servicii Publice, Liberã Iniţiativã şi Relaţii Internaţionale și nr.5/2026 al Comisiei V - Juridică, Administraţie Publică şi Drepturi Cetăţeneşti;
În conformitate cu prevederile Hotărârii Guvernului nr.965/2002 privind atestarea domeniului public al judeţului Dolj, precum şi al municipiilor, oraşelor şi comunelor din judeţul Dolj, cu modificările și completările ulterioare, Ordonanţei Guvernului nr.21/2002 privind gospodărirea localităţilor urbane şi rurale, cu modificările și completările ulterioare şi Legii apelor nr.107/1996, cu modificările și completările ulterioare.   
 În temeiul art.129 alin.2 lit.e coroborat alin.9 lit.a, art.139 alin.3 lit. f, art.154 alin.1 şi art.196 alin.1 lit.a din Ordonanţa de Urgenţă a Guvernului nr.57/2019 privind Codul Administrativ, cu modificările și completările ulterioare;

HOTĂRĂŞTE:

Art.1. Se aprobă protocolul de colaborare încheiat între Municipiul Craiova și Administrația Bazinală de Apă Jiu/Sistemul de Gospodărire a Apelor Dolj, având ca obiect execuția lucrării „Decolmatare Canal deschis Cernele”, pentru anul 2026, prevăzut în anexa care face parte integrantă din prezenta hotărâre.
Art.2. Se împuterniceşte Primarul Municipiului Craiova să semneze protocolul de colaborare, prevăzut la art.1 din prezenta hotărâre.
Art.3. Primarul Municipiului Craiova, prin aparatul de specialitate: Serviciul Administraţie Publică Locală și Relații cu Consiliul Local, Direcţia Servicii Publice şi Administrația Bazinală de Apă Jiu/Sistemul de Gospodărire a Apelor Dolj vor aduce la îndeplinire prevederile prezentei hotărâri.

